DOI: 10.14457/tu.the.2021.1128
title: แนวทางการพัฒนาบุคลากรที่ส่งผลต่อความคิดสร้างสรรค์ของบุคลากร เทศบาลตำบลบางตะบูน อำเภอบ้านแหลม จังหวัดเพชรบุรี

description: การวิจัยฉบับนี้มีวัตถุประสงค์ 1) เพื่อศึกษาแนวทางการพัฒนาบุคลากร เพื่อสนับสนุนให้บุคลากรเกิดความคิดสร้างสรรค์ สามารถพัฒนามาเป็นการสร้างนวัตกรรมใหม่ ๆ และ 2) เพื่อให้ข้อเสนอแนะต่อการสนับสนุนให้บุคลากรเกิดความคิดสร้างสรรค์ ต่อยอดภูมิปัญญาท้องถิ่นในเขตเทศบาลตำบลบางตะบูน อำเภอบ้านแหลม จังหวัดเพชรบุรี ในครั้งนี้ใช้วิธีการวิจัยแบบผสม คือ การวิจัยเชิงปริมาณและเชิงคุณภาพประกอบกัน โดยการเก็บรวบรวมข้อมูล ได้แก่ การใช้แบบสอบถามเพื่อเก็บข้อมูลจากพนักงานเทศบาล ลูกจ้างประจำ และพนักงานจ้าง จำนวน 52 ราย โดยใช้ชุดคำถามซึ่งแบ่งออกเป็น 4 ส่วน ได้แก่ ข้อมูลทั่วไปของผู้ตอบแบบสอบถาม คำถามเกี่ยวกับแนวทางการพัฒนาบุคลากร 2 ด้าน คำถามเกี่ยวกับความคิดสร้างสรรค์ของบุคลากร และข้อเสนอแนะแนวทางการพัฒนาบุคลากรที่ส่งผลต่อความคิดสร้างสรรค์ของบุคลากร เทศบาลตำบลบางตะบูน อำเภอบ้านแหลม จังหวัดเพชรบุรี พร้อมทั้งใช้การสัมภาษณ์เชิงลึกพนักงานเทศบาล ลูกจ้างประจำ และพนักงานจ้าง ของเทศบาลตำบลบางตะบูน ศึกษาถึงการพัฒนาบุคลากรที่ส่งผลต่อความคิดสร้างสรรค์ของพนักงานเทศบาล ลูกจ้างประจำ และพนักงานจ้าง ของเทศบาลตำบลบางตะบูน อำเภอบ้านแหลม จังหวัดเพชรบุรี จำนวน 8 ราย ได้แก่ 1. พนักงานเทศบาล ทั้งหมด 4 ประเภท ได้แก่ 1) ประเภทบริหารงานท้องถิ่น ระดับกลาง จำนวน 1 คน 2) ประเภทอำนวยการ ระดับต้น จำนวน 1 คน 3) ประเภทวิชาการ ระชำนาญการ จำนวน 1 คน 4) ประเภทวิชาการ ระดับปฏิบัติการ จำนวน 1 คน 5) ประเภททั่วไป ระดับชำนาญงาน จำนวน 1 คน 6) ประเภททั่วไป ระดับปฏิบัติงาน จำนวน 1 คน 2. ลูกจ้างประจำ จำนวน 1 คน 3. พนักงานจ้าง จำนวน 1 คน รวม 8 คน เก็บข้อมูลระหว่างเดือนเมษายน พฤษภาคม 2565 วิเคราะห์ข้อมูลโดยใช้ความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน และค่าสัมประสิทธิ์สหสัมพันธ์ของเพียร์สัน (Pearson Correlation)ผลการวิจัยพบว่า แนวทางการพัฒนาบุคลากรของ เทศบาลตำบลบางตะบูน อำเภอบ้านแหลม จังหวัดเพชรบุรี ในภาพรวมมีการปฏิบัติอยู่ในระดับมาก มีค่าเฉลี่ยและส่วนเบี่ยงเบนมาตรฐาน (????̅= 3.22, S.D. = 0.31) สามารถแยกเป็นรายด้านได้ดังนี้ 1) แนวทางการพัฒนาบุคลากรแบบเป็นทางการ ในภาพรวมมีการปฏิบัติอยู่ในระดับมาก มีค่าเฉลี่ยและส่วนเบี่ยงเบนมาตรฐาน (????̅= 3.15, S.D. = 0.35) 2) แนวทางการพัฒนาบุคลากรแบบไม่เป็นทางการ ในภาพรวมมีการปฏิบัติอยู่ในระดับมาก มีค่าเฉลี่ยและส่วนเบี่ยงเบนมาตรฐาน (????̅= 3.28, S.D. = 0.39) และความคิดสร้างสรรค์ของบุคลากรของเทศบาลตำบลบางตะบูน อำเภอบ้านแหลม จังหวัดเพชรบุรี ในภาพรวมมีการปฏิบัติอยู่ในระดับมาก มีค่าเฉลี่ยและส่วนเบี่ยงเบนมาตรฐาน (????̅= 3.17, S.D. = 0.38)ในส่วนด้านความสัมพันธ์ระหว่างแนวทางการพัฒนาบุคลากรกับความคิดสร้างสรรค์ของพนักงานเทศบาล ลูกจ้างประจำ และพนักงานจ้าง ของเทศบาลตำบลบางตะบูน อำเภอบ้านแหลม จังหวัดเพชรบุรี โดยมีค่า Sig. (2-Tailed) เท่ากับ 0.00 ซึ่งน้อยกว่า 0.05 หมายความว่า แนวทางการพัฒนาบุคลากรมีความสัมพันธ์กับความคิดสร้างสรรค์ของพนักงานเทศบาล ลูกจ้างประจำ และพนักงานจ้าง ของเทศบาลตำบลบางตะบูน อำเภอบ้านแหลม จังหวัดเพชรบุรี อย่างมีนัยสำคัญทางสถิติที่ระดับ 0.01 ค่าสัมประสิทธิ์สหสัมพันธ์ (r) เท่ากับ 0.60 โดยแสดงว่าตัวแปรแนวทางการพัฒนาบุคลากรแบบเป็นทางการมีความสัมพันธ์กันในระดับต่ำ ส่วนตัวแปรแนวทางการพัฒนาบุคลากรแบบไม่เป็นทางการมีความสัมพันธ์กันในระดับปานกลาง ประเด็นแนวทางการพัฒนาบุคลากรแบบเป็นทางการ พบว่า หน่วยงานควรสนับสนุนให้บุคลากรได้เข้ารับการฝึกอบรมอย่างต่อเนื่อง เพื่อให้บุคลากรมีทักษะในการสื่อสารและเข้าใจได้อย่างรวดเร็ว สามารถนำความรู้ที่ได้จากการฝึกอบรมดัดแปลงให้เกิดสิ่งใหม่ หรือช่วยแก้ปัญหาในการปฏิบัติงานได้ ส่งเสริมให้บุคลากรได้ฝึกปฏิบัติจริงเพื่อให้บุคลากรสามารถคิดได้หลากหลายและสามารถคิดดัดแปลงวิธีการปฏิบัติงานจากหนึ่งวิธีเป็นหลายวิธีได้สนับสนุนให้ได้รับการศึกษา เพื่อให้บุคลากรมีความคิดริเริ่มมาพัฒนาคิดค้นสิ่งใหม่ ๆ ที่เกี่ยวข้องกับการปฏิบัติงาน และสามารถนำไปประยุกต์ใช้ในการปฏิบัติงานได้อย่างเหมาะสม และประเด็นแนวทางการพัฒนาบุคลากรแบบไม่เป็นทางการหน่วยงานควรสนับสนุนให้บุคลากรเรียนรู้งานด้วยตนเองจากการสังเกตการปฏิบัติงานจากเพื่อนร่วมงาน หัวหน้างาน ผู้บังคับบัญชา ได้เรียนรู้ ได้รับคำแนะนำ เกี่ยวกับวิถีชีวิตของประชาชนในพื้นที่จากเพื่อนร่วมงาน หรือหัวหน้า ผู้บังคับบัญชา หัวหน้า/ผู้บังคับบัญชาควรเปิดโอกาสให้ตัดสินใจได้อย่างอิสระ สามารถนำความรู้มานำวิธีการปฏิบัติงานแบบใหม่ มาใช้ในการปฏิบัติงาน เปิดโอกาสให้ได้พัฒนา คิดค้นสิ่งใหม่ ๆ ที่เกี่ยวข้องกับการปฏิบัติงานและสามารถนำมาประยุกต์ใช้ได้อย่างเหมาะสม